રાહુલે આગળ કહ્યું કે, તમારા વિના ભારત માટે કોઇ વૈશ્વિક દ્રષ્ટિકોણ ન બનાવી શકાય. આપણે સૌ મળીને ભારતની સાચી શક્તિ પાછી મેળવી શકીએ છીએ, આપણે ભારતને અહિંસા અને કરુણાનું કેન્દ્ર બનાવવાનું છે. દેશમાં આ સમયે રોજગાર આઠ વર્ષના નિમ્ન સ્તરે છે. રોજગાર ઊભો કરવા, વિશ્વ સ્તરીય શિક્ષણ પૂરું પાડવા, ગરીબી નાબુદ કરવા પર ધ્યાન કેન્દ્રિત કરવાની જગ્યાએ આપણે દેશને અલગાવની વાત કરતી શક્તિઓ તરફ લઇ જઇ રહ્યાં છીએ. ભારત સરકાર આ સમસ્યાનો ઉકેલ લાવવાની જગ્યાએ બેરોજગાર યુવાઓના મનમાં નફરતની ભાવના ઉત્પન્ન કરવામાં વ્યસ્ત છે. આપણે આ પડકારો સામે લડવાનું છે. આ લડાઇ તમારા વિના જીતી શકાય એમ નથી. આ આપણા પ્રિય આદર્શો પાછા લાવવાની, તમારા નિખાલસતા, કૌશલ્ય, પ્રતિભા, સહિષ્ણુતા અને દેશભક્તિની લડાઇ છે, જેની આજે ભારતમાં જરૂર છે.